open-index/open-wikipedia-markdown huggingface dataset:
The Lost Art of Keeping a Secret

"**The Lost Art of Keeping a Secret**" é o primeiro sinxelo do segundo álbum da banda estadounidense Queens of the Stone Age, *Rated R*. Foi lanzado o 7 de agosto do 2000 a través do selo Interscope Records, como sinxelo normal en Europa, e como sinxelo promocional nos Estados Unidos. O tema converteuse no máis recoñecible e popular da banda no momento da súa edición, sendo o seu vídeo musical emitido de cando en vez na televisión. Trátase tamén do único sinxelo de *Rated R* en entrar nas listas, acadando o número 21 na *Mainstream Rock*, o 36 na *Modern Rock* e o 31 na *UK Singles Chart*.

## Listaxe de cancións 
Todos os temas por Joshua Homme e Nick Oliveri, agás onde se indique.

### Europa
:**7" e CD**
#"The Lost Art of Keeping a Secret" - 3:36
#"Ode to Clarissa" - 2:40

### Reino Unido
:**CD 1**
#"The Lost Art of Keeping a Secret" - 3:36
#"Born to Hula" (Homme) - 5:52
#"The Lost Art of Keeping a Secret" (CD-ROM Vídeo) - 3:36

:**CD 2**
#"The Lost Art of Keeping a Secret" - 3:36
#"Ode to Clarissa" - 2:40
#"Monsters in the Parasol" (Live in Seattle) (Homme, Mario Lalli) - 3:32

## Notas
Ivor Wood

**Ivor Aaron Wood**, nado o 4 de maio de 1932 en Leeds e morto o 13 de outubro de 2004 en París, foi un director de animación, produtor de televisión, guionista británico coñecido polas súas series de televisión infantís.
## Traxectoria 
Ivor Wood, de pai inglés e nai francesa, naceu en Inglaterra pero a súa familia estableceuse preto de Lión despois da segunda guerra mundial, estudou artes en París e traballou nunha axencia de publicidade, onde coñeceu a Serge Danot con quen realizou *Le Manège Enchanté* que se emitiu na ORTF entre 1965 e 1977, con Wood realizando as tarefas de animador.

Logo do éxito da serie tamén no Reino Unido, Wood converteuse no animador e director de numerosos programas para nenos a partir de 1968 con *The Herbs*, durante a década de 1970 realizou *Simon in the Land of Chalk Drawings*, *The Wombles* e *Paddington*. Na década de 1980 realizou para a súa propia compañía de animación, Woodland Animations, series como *O carteiro Pat*, *Gran*, *Bertha* e *Charlie Chalk*.
Liu Xiaobo

**Liu Xiaobo** (en chinés tradicional: 劉曉波; en chinés simplificado: 刘晓波; en *pinyin*: Liú Xiǎobō), nado en Changchun (Jilin) o 28 de decembro de 1955 e finado o 13 de xullo de 2017 en Shenyang (Lianoning), foi un intelectual e activista a prol dos Dereitos Humanos e as reformas na República Popular da China.

## Traxectoria 
É presidente do Centro Independente Chinés PEN desde 2003. O 8 de decembro de 2008, foi detido en resposta á súa participación na firma da *Carta 08*, sendo formalmente arrestado o 23 de xuño de 2009 baixo sospeita de "*incitar a subversión contra o poder do Estado*". Foi procesado cos mesmos cargos o 23 de decembro de 2009, e condenado a 11 anos de cárcere o 25 de decembro.

O 8 de outubro de 2010 foi galardoado co Premio Nobel da Paz.

## Notas 
## Véxase tamén 
### Ligazóns externas 
* Sitio oficial do Centro Independiente Chinés PEN
* Free Liu Xiaobo now!
Tándem

[miniatura|dereita|200px|Tándem nun cadro de Casas, [1897.]]
[miniatura|dereita|200px|Tándem en [Turquía.]]

Un **tándem** (do inglés *tandem*, e á súa vez do latín *tandem*, *ao longo de*) é un vehículo sen motor de dúas rodas aliñadas sobre un cadro resistente.

## Características
O tándem é unha variante da bicicleta. Ten capacidade para transportar dúas ou máis persoas. Móvese grazas á forza transmitida polos ciclistas á roda traseira mediante unha cadea accionada por tantos pares de pedais como ciclistas.

Hai tamén modelos triciclos, con dúas rodas traseiras. Nos últimos anos están proliferando especialmente os tándems de montaña, pois a súa lonxitude proporciónalles unha estabilidade maior. Tamén a relación entre masa morta e forza é máis vantaxosa que nunha bicicleta sinxela, polo que a subida de costas resulta máis lixeira. Asemade a forza de freado exercida polo ar nas baixadas é menor, pois só o ciclista dianteiro ofrece resistencia.

## Notas 
## Véxase tamén
### Bibliografía
* 

### Outros artigos
* Bicicleta
Siempre Así

**Siempre Así** é un grupo de música popular creado en Sevilla en 1991, formado por Paola Prieto, Sandra Barón, Mati Carnerero, Rocío García Muñiz, Maite Parejo, Nacho Sabater, Ángel Rivas e Rafa Almarcha.

## Traxectoria 
Entre os seus éxitos, destacan a canción que leva o nome do grupo, "Siempre así", "Si los hombres llegaron hasta la luna", ou a versión en castelán que fixeron do tema "My Way".

Teñen 11 discos no mercado, con case un millón de copias vendidas.

## Véxase tamén 
### Ligazóns externas 
* Páxina web oficial
A noite meiga

***A noite meiga*** foi un programa concurso da TVG que se emitiu en 1987.

## Desenvolvemento 
O programa estaba presentado por Manuel Pombal, os concursantes acudían por parellas pero tiñan que superar as probas individualmente, primeiro respondían a unha serie de preguntas, dándolles puntos por cada acerto, superaba a primeira parte do concurso a parella que sumaba máis puntos. Na segunda parte as parellas investían os cartos que gañaran na primeira parte en diversos produtos e abrir diversos sobres sorpresa. No concurso actuaban humoristas e magos e había actuacións musicais.
A Anta, Feás, Aranga

**A Anta** é un lugar da parroquia de Feás no concello coruñés de Aranga na comarca de Betanzos. O lugar esténdese, con igual topónimo, pola parroquia contigua de Santa María de Ois no concello de Coirós. A parte de Feás tiña 13 habitantes no ano 2009 segundo datos do Instituto Nacional de Estadística, dos cales 5 eran homes e 8 eran mulleres.

## Lugares e parroquias 
### Lugares de Feás 
### Parroquias de Aranga
O Couto, Feás, Aranga

**O Couto** é un lugar da parroquia de Feás no concello coruñés de Aranga na comarca de Betanzos. Tiña 16 habitantes no ano 2009 segundo datos do Instituto Nacional de Estadística, dos cales 8 eran homes e 8 eran mulleres.

## Toponimia 
A orixe do topónimo é o latín , que é un "(lugar) cercado", para poder defendelo mellor.

## Lugares e parroquias 
### Lugares de Feás 
### Parroquias de Aranga 
## Notas
Cazuín, Feás, Aranga

**Cazuín** é un lugar da parroquia de Feás no concello coruñés de Aranga na comarca de Betanzos. Tiña 7 habitantes no ano 2009 segundo datos do Instituto Nacional de Estadística, dos cales 4 eran homes e 3 eran  mulleres.

## Historia
Existen referencias documentais sobre o lugar de Cazuín dende 1206, como recolle un documento do mosteiro de Sobrado dos Monxes, que cita: "*in Benadi et in Fenaes et in Guistrimir et in Sancto Petro de Cazuin et in Francimir*". Ao ir acompañado o nome de Cazuín do dun santo ("*Sancto Petro*") que corresponde coa actual advocación parroquial (San Pedro de Feás), pode deducirse que nese momento a sé parroquial estaba localizada alí e non en Feás, coma na actualidade, xa que, ademais, o nome destoutro lugar non aparece acompañado de ningún haxiónimo.

## Cazuín na cultura popular 
* *Na miña vida tal vin, / na feira de Cazuín, / unha cabra cunha roca / e un castrón cun violín*.

## Lugares e parroquias 
### Lugares de Feás
### Parroquias de Aranga 
## Notas
Autobús

[miniatura|Ómnibus modelo [Alexander Dennis Enviro400.]]
miniatura|Primeiro autobús de gasolina do mundo, o *Benz-Omnibus*, 1895.
O **autobús** (comunmente abreviado como **bus**) ou **coche de liña** é un vehículo terrestre deseñado para o transporte de persoas. A súa capacidade pode variar entre 10 e 120 pasaxeiros, e nos casos dos autobuses articulados poden pasar dos 200, e polo xeral úsanse nos servizos de transporte público urbano e interurbano, e con traxecto fixo. De non ter traxecto fixo tamén se pode denominar **autocar** e o de gran capacidade coñécese como **ómnibus**.

## Variantes 
O autobús adoita ter motor de combustión interna, pero existen outras variantes minoritarias:

* **Autobús eléctrico**. Empregan unha fonte eléctrica principalmente baseada en baterías de diferentes tipos. 
* **Autobús guiado**. O vehículo dispón dunhas pequenas rodas horizontais paralelas aos pneumáticos que se encaixan nos topes laterais e o guían. 
* **Orientación óptica**. Utiliza marcas pintadas no chan e un sistema óptico (láser ou visión artificial).
* **Autobús expreso**. Consta de carrís exclusivos e un autobús articulado con portas a ambos lados e accesibles só dende as estacións.

## Notas
Carme Adán

[miniatura|dereita|Carme Adán na presentación do libro *O soño de Xoán* de [Farruco Graña na libraría Paz de Pontevedra]]
**Carme Adán Villamarín**, nada en Donostia (Guipúscoa) o 16 de decembro de 1966, é unha política e intelectual e profesora galega.

## Traxectoria 
A súa familia é orixinaria de Lalín. Ao regresar da emigración en Guipúscoa, foi vivir a Vigo. Licenciouse en Filosofía pola Universidade de Santiago de Compostela. En 1990 comezou a impartir aulas de ensino secundario, tendo actualmente o seu destino no IES Politécnico de Vigo. En 2002 doutorouse na mesma universidade coa tese *Epistemoloxía, natureza e xénero*, baixo a dirección de María Xosé Agra.

Amais, escribiu ducias de artigos. Presidiu a Aula Castelao de Filosofía entre 1999 e 2005. Nese ano pasou a formar parte da comisión de xénero do Consello da Cultura Galega.

Foi elixida parlamentaria galega nas eleccións de 2005, tras presentarse nas listas do Bloque Nacionalista Galego como número 1 da provincia de Pontevedra. Posteriormente, foi nomeada Secretaria Xeral da Igualdade da Vicepresidencia da Igualdade e do Benestar da Xunta de Galicia.

É membro da plataforma cívica *ProLingua*.

## Libros publicados 
### Ensaio 
[miniatura|Presentación de *Feminicidio* na Casa das Campás o 31/01/2018. Con [Malores Villanueva e Luís Bará.]]
* *Feminismo e coñecemento. Da experiencia das mulleres ao ciborg*, 2003, Espiral Maior.
* *Cartografías do derrubo*, 2011, Difusora.
* *Feminicidio. Unha nova orde patriarcal en tempos de submisión* (2018). Ed. Galaxia. 188 páxs. ISBN 978-84-9151-257-8.

## Notas 
## Véxase tamén 
### Bibliografía 
* 

### Ligazóns externas 
* CV de Adán, na UVigo.
Edicto de Tesalónica

miniatura|dereita|150px|Teodosio I o Grande.

O **Edicto de Tesalónica** foi decretado o ano 380 polo emperador romano Teodosio I, polo cal o cristianismo pasou a ser a relixión oficial do Imperio romano.

O 24 de novembro de 380, facíase público o edicto nos seguintes termos:

::*Edicto dos emperadores Graciano, Valentiniano II e Teodosio Augusto, ao pobo da cidade de Constantinopla. Queremos que todos os pobos que son gobernados pola administración da nosa clemencia profesen a relixión que o divino apóstolo Pedro deu aos romanos, que até hoxe se predicou como a predicou el mesmo, e que é evidente que profesan o pontífice Damas e o bispo de Alexandría, Pedro, home de santidade apostólica. Isto é, segundo a doutrina apostólica e a doutrina evanxélica cremos na divindade única do Pai, do Fillo e do Espírito Santo baixo o concepto de igual maxestade e da piadosa Trindade. Ordenamos que teñan o nome de cristiáns católicos quen sigan esta norma, mentres que os outros os xulgamos dementes e tolos sobre os cales pesará a infamia da herexía. Os seus lugares de reunión non recibirán o nome de igrexas e serán obxecto, primeiro da vinganza divina, e despois serán castigados pola nosa propia iniciativa que adoptaremos seguindo a vontade celestial. Dado o terceiro día das calendas de marzo en Tesalónica, no quinto consulado de Graciano Augusto e primeiro de Teodosio Augusto.*

Con este edicto, o Imperio Romano na súa totalidade pasaba a ter unha nova relixión oficial despois de 67 anos de liberdade de culto. O panteón romano complementouse ao longo de moitos séculos cos deuses, deidades e lares domésticos, co culto aos propios antepasados e mesmo con divindades prerromanas que foran asimiladas despois do proceso de romanización en moitos lugares do Imperio. Todo isto tiña que ser agora abandonado para abrazar o culto a unha relixión monoteísta e ás normas morais que o acompañaban. A pesar disto, Teodosio protexeu na medida das súas posibilidades aos agora semi clandestinos pagáns da persecución e o acoso dos cristiáns.

## Véxase tamén 
### Outros artigos 
* Edicto de Milán
Closer to the Edge

"**Closer to the Edge**" é un sinxelo da banda estadounidense de rock alternativo 30 Seconds to Mars, editado o 31 de maio do 2010. Está sacado do seu álbum *This Is War* e foi producido pola banda, con coprodución de Flood.

## Listaxe de cancións 
# "Closer to the Edge" (radio edit) - 4:15
# "Closer to the Edge" (album version) - 4:32
Bicicleta estática

miniatura|dereita|200px|Bicicleta estática.

Unha **bicicleta estática** é un aparello de ximnasio que simula o movemento dunha bicicleta.

## Tipos 
Hai varios tipos:
* As convencionais.
* As reclinadas.
* As de spinning.
* A bicicleta elíptica.

Utilízase un freo que emprega o rozamento mecánico ou magnético para opoñerse á forza exercida sobre a bicicleta. Ademais ten unha roda cunha masa considerable que fai as funcións dun volante de inercia, e que serve para suavizar o pedaleo.

## Véxase tamén 
### Ligazóns externas
* Consellos para adquirir unha bici estática.
* Bici estática xeradora de electricidade caseira
Fontelo

O topónimo **Fontelo** pode referirse a:

;En Galiza
***Fontelo**, lugar da parroquia de San Martiño de Amarante, no concello de Antas de Ulla;
***Fontelo**, lugar da parroquia de Viveiro, no concello de Celanova;
***Fontelo**, lugar da parroquia de Canedo, no concello de Ourense;
***Fontelo**, lugar da parroquia de Barrán, no concello de Piñor;
***Fontelo**, lugar da parroquia das Somozas, no concello das Somozas;
***Fontelo**, lugar da parroquia de Santa Cruz do Valadouro, no concello do Valadouro;
***O Fontelo**, lugar da parroquia de San Pedro de Mor, no concello de Alfoz;
***O Fontelo**, lugar da parroquia de Feás, no concello de Aranga;
***O Fontelo**, lugar da parroquia de Santa María de Ois, no concello de Coirós;
***O Fontelo**, lugar da parroquia de Aiazo, no concello de Frades;
***O Fontelo**, lugar da parroquia de Alba, no concello de Vilalba.

;Fóra de Galiza

;En Portugal
***Fontelo**, freguesía do concello de Armamar.

## Véxase tamén
### Outros artigos
***Fondelo**, lugar da parroquia de Moldes, no concello de Melide.
UK Channel Boredom

"**UK Channel Boredom**" é un sinxelo da banda de rock alternativo galesa Manic Street Preachers, sacado dun flexi-disc de 7 polgadas distribuído gratuitamente nas edicións de marzo de 1990 de dous fancines, *Hopelessly Devoted* e *Goldmining*. A primeira canción do disco era "I Wonder What the Trouble Is", interpretada pola banda indie The Laurens. Fixéronse 1000 copias do disco.

## Listaxe de cancións 
# "I Wonder What the Trouble Is" - The Laurens
# "UK Channel Boredom" - Manic Street Preachers
Supply and Demand

"**Supply and Demand**" é un sinxelo da banda sueca The Hives, editado o 24 de setembro do 2001 e tirada do seu álbum *Veni Vidi Vicious*. Aparece tamén no seu álbum recompilatorio *Your New Favourite Band*.

## Listaxe de cancións 
#"Supply and Demand"
#"The Stomp"
Ribadevila, Feás, Aranga

**Ribadevila** é un lugar da parroquia de Feás no concello coruñés de Aranga na comarca de Betanzos. Tiña 4 habitantes no ano 2009 segundo datos do Instituto Nacional de Estadística, dos cales 1 era home e 4 eran mulleres.

## Lugares e parroquias 
### Lugares de Feás 
### Parroquias de Aranga
The Outsider

"**The Outsider**" é un sinxelo da banda estadounidense de rock alternativo A Perfect Circle, editado en marzo do ano 2004 e sacada do seu segundo álbum, *Thirteenth Step*. Fixéronse dúas remesturas do tema para o álbum *aMOTION*, o "Frosted Yogurt mix" feito por James Iha e o "Apocalypse mix" por Danny Lohner. Esta última foi incluída na banda sonora da película *Resident Evil: Apocalypse*, co título "Resident Renholder mix", e tamén na da serie *Prison Break* co seu nome orixinal. The "Resident Renholder Mix" of the song was featured in the premiere trailer for Resident Evil: Afterlife. O tema tamén aparece no videoxogo musical *Guitar Hero: Warriors of Rock* como canción xogable.
Ribadevila

Como topónimo **Ribadevila** pode referirse a:

;En Galiza
***Ribadevila** lugar da parroquia de Feás, no concello de Aranga;
***Ribadevila** lugar da parroquia de Sobradelo, no concello de Vilagarcía de Arousa.

## Véxase tamén
### Outros artigos
Down Rodeo

"**Down Rodeo**" é un sinxelo promocional da banda estadounidense Rage Against the Machine enviado a varias emisoras de radio estadounidenses. A canción foi collida do seu álbum, *Evil Empire*, e nun principio ía ser o seu terceiro sinxelo, aínda que finalmente non se editou nin se rodou videoclip para a mesma. "Down Rodeo" estreouse nun concerto segredo o 19 de abril de 1996 no Dragonfly nos Ánxeles.

## Listaxe de cancións 
# "Down Rodeo"
Bicicleta de estrada

miniatura|Bicicleta de estrada.
Unha **bicicleta de estrada** ou **de carreiras** é un tipo de bicicleta especialmente deseñado para o seu uso sobre pavimento liso.

## Características
miniatura|Bicicleta con rodas lenticulares para uso en pista.
O deseño das bicicletas de estrada proporciónalles un peso menor do habitual. A xeometría dos cadros e o uso de guiadores de perfil caído determinan unha postura de pedaleo co torso entre 30º e 45º coa horizontal, especialmente axeitada para os recorridos longos sobre asfalto. A postura das mans obriga a levar os brazos e os cóbados nunha posición pouco forzada, apta para percorridos longos sen fatiga.

As bicicletas de estrada adoitan ter entre 14 e 16 velocidades. Esta relación e o talle das rodas, que normalmente son de 28", fana apta para desenvolver grandes velocidades. Os pneumáticos estreitos e as cubertas con pouco relevo proporcionan unha rodaxe máis lixeira pero tamén menos segura, especialmente sobre pavimentos húmidos.

## Véxase tamén
### Bibliografía
* 

### Outros artigos
* Bicicleta de montaña
Bicicleta de montaña

[miniatura|dereita|200px|Bicicleta de montaña en [Siberia.]]
miniatura|dereita|150px|Bicicleta de montaña con suspensión.

Unha **bicicleta de montaña**, tamén chamada **bicicleta todo terreo** ou **BTT**, é unha bicicleta apta para ser empregada en terreos accidentados. Foi inventada nos Estados Unidos como variante da bicicleta de ciclo cross e coñeceu unha gran popularidade en España na década de 1990.

## Características 
Para responder satisfactoriamente ao uso que é habitual nunha bicicleta de montaña, os seus compoñentes deben ser especialmente resistentes aos esforzos mecánicos e tamén á acción da auga e da lama. As bicicletas de montaña contan con sistemas de cambio de velocidades especialmente amplos para adaptar o pedaleo ás diversas variacións do terreo.

O 60 % das bicicletas vendidas en todo o mundo dende 1985 son de montaña, aínda que só a metade chega a rodar sobre camiños de terra.

## Notas 
## Véxase tamén 
### Outros artigos 
* Bicicleta
* Bicicletas de Montaña en aluminio y carbono https://www.optimusbikes.com/
* https://web.archive.org/web/20180317233432/https://www.optimusbikes.com/collections/bicicletas-de-montana
Tetraclinis

thumb|*Tetraclinis articulata*

***Tetraclinis*** é un xénero de coníferas, da familia das cupresáceas, que ten só unha especie, ***Tetraclinis articulata***. É unha planta nativa do noroeste africano, onde medra na Cordilleira do Atlas de Marrocos, Alxeria e Tunisia. Hai dúas pequenas poboacións europeas en Malta (da que é árbore nacional) e preto de Cartagena, no sueste da Península Ibérica.

É unha árbore monoica relativamente pequena, de 6 a 15 metros, aínda que raramente chega ós 20 m, de crecemento lento. A súa copa é estreita, aovada ou cónica, xa que as súas ramas principais están ergueitas. O cono ten catro valvas ou escamas lignificadas e opostas.

## Notas 
## Véxase tamén
Manuel de Prado Mariño

miniatura|258px|*San Bieito*, de Manuel de Prado Mariño, situado tras do altar da igrexa de San Bieito do Campo de Santiago de Compostela

**Manuel Francisco de Prado Mariño**, nado o 27 de setembro de 1772 na parroquia de Santa María a Real de Sar de Santiago de Compostela e finado o 19 de xaneiro de 1822 na mesma cidade, foi un escultor galego do neoclasicismo.

Foi o irmán máis novo do arquitecto Melchor de Prado y Mariño.

## Traxectoria 
Fillo de André de Prado e de Xosefa Mariño. Estivo casado con Manuela Monroy que lle daría á súa filla Ramona (tiveron outros que morreron cedo) e con Juana Rey coa que terá a Socorro (tamén terá outra filla que non sobrevirá).

Tanto seu pai como o seu avó materno, André Ignacio Mariño, foron artesáns de sona no ámbito comarcal. Manuel de Prado Mariño daría os seus primeiros pasos no obradoiro paterno. Formarase na escola de debuxo da Real Sociedade Económica de Amigos do País de Santiago onde recibirá clases, entre outros, de Miguel Ferro Caaveiro. Foi profesor na Academia de Belas Artes de San Fernando.

## Obras 
Moi cedo esculpiu dúas obras de gran beleza: o San Bieito da igrexa de San Bieito do Campo, con claras influencias no seu tratamento e expresión de Xosé Ferreiro e a delicada figura da Concepción na igrexa de Santa María do Camiño da mesma cidade, de silueta praxiteliana e composición helicoidal. Na primeira igrexa salienta tamén un San Francisco de Asís subido a un retablo sobre unha nube e entre dous anxos.

De menor exquisitez son as estatuas e o paso procesional do Encontro para o venres santo. Encargáronselle na súa propia parroquia as esculturas e o monumento que concibe en orde dórica.

A súa realización máis espectacular é o conxunto constituído polos nove retablos que, en 1806, lle encarga a confraría das Benditas Ánimas do Purgatorio, cun importante programa iconógráfico ao redor do prendemento, paixón, morte e resurrección de Xesucristo. Obra en estuco que envolve o espazo interior da Capela de Ánimas e onde se trasluce unha forza expresiva que lembra ao barroco.

Del son tamén o Retablo do Bo Xesús da Catedral de Lugo, o retablo maior da igrexa de Santiago de Vilamarín, a Virxe do Rosario da igrexa parroquial de Santiago en Padrón e, probablemente, un San Mauro na devandita igrexa de San Bieito do Campo.
Torreiro

Como topónimo **O Torreiro** pode referirse a:

;En Galiza
***Torreiro**, lugar da parroquia de Mabegondo, no concello de Abegondo;
***Torreiro**, lugar da parroquia de Corrubedo, no concello de Ribeira;
***O Torreiro**, lugar da parroquia de Feás no concello de Aranga.
***O Torreiro**, lugar da parroquia de Soutelo no concello de Salceda de Caselas.

## Véxase tamén
### Outros artigos
A Aldea de Arriba, San Vicente de Fervenzas, Aranga

**A Aldea de Arriba** é un lugar da parroquia de San Vicente de Fervenzas no concello coruñés de Aranga na comarca de Betanzos. Tiña 19 habitantes no ano 2009 segundo datos do Instituto Nacional de Estadística, dos cales 9 eran homes e 10 eran mulleres.

## Lugares e parroquias 
### Lugares de San Vicente de Fervenzas 
### Parroquias de Aranga
Hoth

**Hoth** é un planeta ficticio da serie Star Wars. Trátase dun planeta xeado que non posúe ningún tipo de vexetación, sendo o planeta natal dos Wampas e o lugar onde aconteceu a Batalla de Hoth, un dos conflitos da Guerra Civil Galáctica.

## Véxase tamén 
### Ligazóns externas 
* Information on film location Hoth
If Only

"**If Only**" é un sinxelo promocional da banda estadounidense Queens of the Stone Age, aparecido a finais de 1998 e sacado do seu álbum de estrea,  *Queens of the Stone Age*. A canción regravouse a partir dun tema previo, "If Only Everything". Un anaco da canción pode escoitarse na película de terror *Wrong Turn*.
Consciência Humana

**Consciência Humana** é un grupo de rap brasileiro, formado na cidade de São Paulo, máis especificamente en São Mateus, no ano 1990. É coñecido polas súas letras duras; os seus membros sufriron ameazas de morte por parte da policía e tiveron unha forte disputa cun antigo capitán da PM, Conte Lopes, actual deputado polo PPB.

## Historia 
O grupo foi formado en 1990, na Zona Leste de São Paulo, polos integrantes Preto Aplick, W.G.I. e DJ Andermad (formadores do Grupo e da Posse DRR). En 1992, Andermad deixou o grupo e criou o Grupo Gang Selvagem, despois DJ Adriano foi convidado a participar en Consciência Humana. DJ Adriano ficou no grupo durante doce anos, entre 1992 e 2004, cando se foi e no seu lugar foi contratado DJ Master Jay, ex-integrante de Sistema Negro. No entanto, Master Jay quedou un ano máis e logo foi substituído polo DJ e produtor musical Luis.

En 1992, Consciência participou na colectánea *Projeto Rap Brasil*, cos temas "Navio Negreiro" e "Cidade Sem Lei", que comezaron a ser tocados na Rádio Metropolitana FM. O grupo publicou o seu primeiro disco en 1994, chamado *Enxergue Seus Próprios Erros*, onde foron presentadas cancións de éxito como "Tá na Hora" e "Sangue B". Dous anos despois, CH montou o seu propio selo discográfico, chamado D.D.R Produções, onde, coa axuda de Porte Ilegal, lanzaron o single "Lei da Periferia".

No ano seguinte, co seu propio selo, publicouse o segundo álbum do grupo, titulado *Entre a Adolescência e o Crime*, con temas como "Lembranças", "Amigo de Infância" e "Viagem". En 1999, foi gravado o primeiro videoclip, da peza "Entre a Adolescência e o Crime". No 2001 produciuse a unión dos grupos Consciência Humana, De Menos Crime e Unegro, que deu orixe a Homens Crânios, que lanzaron o álbum *D.R.R Invandindo o Sistema*.

No 2003, o grupo foi convidado polo selo Zâmbia Fonográfica para gravar o seu terceiro álbum, *Agonia do Morro*. Este contou coa participación de artistas como Beth Carvalho, Facção Central, De Menos Crime, Trilha Sonora do Gueto, entre outros.

## Discografía 
### Álbums 
* *Enxergue Seus Próprios Erros* (1993)
* *Entre a Adolescência e o Crime* (1997)
* *Agonia do Morro* (2003)

### Singles 
* *Lei da periferia* (1996)

## Notas 
## Véxase tamén 
### Ligazóns externas 
* Consciência Humana no MySpace
In the Fishtank 9

***In the Fishtank 9*** é un álbum recompilatorio editado polo selo independente holandés In the Fishtank, onde aparecen as bandas Sonic Youth, Instant Composers Pool e The Ex. Foi lanzado no mes de xullo do 2001.

## Listaxe de cancións 
# "III"
# "IV"
# "V"
# "VI"
# "II"
# "VIII"
# "IX"
# "X"
The Whitey Album

***The Whitey Album*** é o único álbum editado por Ciccone Youth, un proxecto paralelo dos membros de Sonic Youth Steve Shelley, Kim Gordon, Lee Ranaldo e Thurston Moore, co de Minutemen/fIREHOSE Mike Watt. Foi lanzado o 1 de marzo de 1988 a través do selo Enigma Records.

## Listaxe de cancións
Aritz Aduriz

**Aritz Aduriz Zubeldia**, nado en Donostia o 11 de febreiro de 1981, é un futbolista vasco. Xoga de dianteiro centro e o seu actual equipo é o Athletic Club da Primeira División Española.

Destaca pola súa entrega e o seu xogo de costas á portería, así como pola súa habilidade para o remate de cabeza.

## Traxectoria 
### Selección nacional 
Xogou catro partidos amigables coa selección de Euskadi nos que anotou tres goles.

O 4 de outubro de 2010 entrou por primeira vez na convocatoria da selección española da man de Vicente del Bosque. O 9 de outubro de 2010 debuta contra Lituania no Helmántico en partido de clasificación para a Eurocopa 2012.

### Estatísticas 
*Actualizado o 2 de outubro de 2010.*

## Notas 
## Véxase tamén 
### Ligazóns externas 
* Datos do xogador en bdfutbol.com 
* RCDM > Jugadores de ayer y de hoy: Aritz Aduriz (Biografía) 
* Ficha de Aduriz no sitio web do Athletic
Deep Throat (filme)

***Deep Throat***, que podería traducirse ao galego como *Gorxa profunda*, é un importante filme pornográfico estadounidense.

## Características 
Foi estreada o 12 de xuño de 1972, escrita e dirixida por Gerard Damiano e protagonizada pola actriz Linda Lovelace. Foi exhibida en todo tipo de salas cinematográficas, (non só nas salas X) e é probabelmente a película pornográfica máis exitosa e influente de todos os tempos. Tamén foi extraordinariamente rendíbel, considerando o baixo orzamento de produción en relación coas ganancias.

## Sinopse 
Linda é unha muller infeliz que xa tentou de todo en termos de sexo, porén xamais conseguiu lograr o orgasmo. Frustrada e sen outra alternativa, decide consultar o Dr. Young, que descobre o seu problema: o clítoris de Linda localízase no fondo da gorxa, e polo tanto debe encontrar un pene grande abondo para penatrala por vía oral, proporcionando o tan esperado orgasmo.

## Véxase tamén 
### Ligazóns externas 
* Ficha de *Deep Throat*
The Secret Life of the American Teenager

***The Secret Life of the American Teenager*** é unha serie de televisión creada por Brenda Hampton.
## Desenvolvemento 
A serie emitiuse por primeira vez na canle ABC Family o 1 de xullo de 2008., renovado por unha segunda tempada de 24 episodios o 9 de febreiro de 2009 que comezou a se emitir o 22 de xuño de 2009. O 7 de xuño de 2010 comezou a terceira tempada. 
## Argumento 
A primeira tempada céntrase nas relacións entre familias e amigos e como elas se poden complicar co embarazo da adolescente Amy Juergens, interpretado por Shailene Woodley. Na segunda tempada, Amy Juergens debe facer fronte ao seu papel de nai conxugándoo co instituto, e como iso inflúe nas súas relacións coa familia e amigos.
## Recepción 
A serie en xeral recibiu críticas negativas cando comezou a emitirse, porén foi ben recibida por mulleres e adolescentes. O episodio piloto bateu a marca de audiencia da ABC Family chegando aos 2.820.000 espectadores, o episodio final da primeira tempada tivo 4.5 millóns de espectadores. A segunda tempada tivo mellores críticas, e abriu con 4.680.000 espectadores., a mediados de tempada chegou á súa maior audiencia entre os 12 e 34 anos con máis de tres millóns de espectadores.

A serie levou un Premio Teen Choice na súa primeira tempada, e deu lugar ao libro *The Secret Diary of Ashley Juergens*.

## Notas
Cordal do Atlas

O **Cordal do Atlas** é un sistema montañoso que percorre os estados norteafricanos de Tunisia, Alxeria e Marrocos, actuando de barreira entre o mar Mediterráneo e o deserto do Sáhara. O seu punto máis alto é o monte Toubkal, con 4.167 metros de altitude, situado ao suroeste de Marrocos.

A súa formación foi consecuencia da colisión entre as placas africana e eurasiática durante a oroxenia alpina, na era cenozoica.

Obras artísticas como o filme *Mimosas* (Óliver Laxe, 2019) ou o libro *No colo do Atlas. Contos de Marrocos* de Richard Hughes, traducido ó galego por R. Tato Plaza en 1989 (Xuvenil Alfaguara), teñen lugar nas súas paisaxes.
Galería de imaxes de Chandebrito, Nigrán

**San Xosé de Chandebrito** é unha parroquia que se localiza no concello de Nigrán.

## Galería de imaxes

Ficheiro:San Xosé de Chandebrito, Nigrán 2.jpg|Igrexa de San Xosé de Chandebrito.
Ficheiro:San Xose de Chandebrito, lateral.jpg|Igrexa de San Xosé de Chandebrito.
Ficheiro:San Xosé de Chandebrito, Nigrán.jpg|Detalle da igrexa.
Ficheiro:Chandebrito, Nigrán, dende a igrexa.jpg|Chandebrito dende o adro.
Ficheiro:Petróglifos da Gabacha, Nigrán.jpg|Petróglifos da Gabacha.
Ficheiro:Petrógliflos do Rabete, Chandebrito, Nigrán.jpg|Petróglifos do Rabete.
Ficheiro:Petróglifo das Chouciñas, Chandebrito, Nigrán.jpg|Petróglifo das Chouciñas.
Ficheiro:Petróglifo das Chouciñas en Chandebrito, Nigrán.jpg|Petróglifo das Chouciñas.

## Véxase tamén
*Galería de imaxes de Nigrán
Michael Caine

miniatura|dereita|Caine, en 2008.
**Maurice Joseph Micklewhite**, coñecido como **Michael Caine**, nado en Londres o 14 de marzo de 1933, é un actor británico, gañador dos premios Óscar, Globo de Ouro e BAFTA.

## Véxase tamén 
### Ligazóns externas 
* Páxina web de Michael Caine
Naranjito

**Naranjito** foi a mascota da Copa Mundial de Fútbol organizada por España no ano 1982.

## Características 
A mascota foi creada polos publicitarios María Dolores Salto e José María Martín Pacheco , en Sevilla. O personaxe representaba unha laranxa, froito típico da zona do País Valenciano e Andalucía, vestida co uniforme da selección de fútbol de España e cun balón deste deporte debaixo do brazo esquerdo.

## Notas 
## Véxase tamén 
### Ligazóns externas 
* Mascotas da Copa Mundial da FIFA
The Three Stooges

miniatura|A curta *Disorder in The Court* (1936)
**The Three Stooges** foi un grupo cómico norteamericano activo entre 1925 e 1970, coñecidos polas numerosas curtas que realizaron ao longo da súa carreira. 
## Compoñentes 
O conxunto coñeceu varias formacións, o trío orixinal compúñano Moe Howard, Shemp Howard e Larry Fine; Curly Howard substituíu a Shemp cando este marchou en 1932 pero volveu logo de Curly sufrir un accidente vascular cerebral en 1946. Despois da morte de Shemp por un ataque ao corazón en 1955 chegou Joe Besser no seu lugar ata a súa substitución en 1958 por Joe DeRita.

## Características 
O grupo baseaba a súa comicidade na violencia física e o xogo verbal, malia que o primeiro que fixeron para a gran pantalla foi unha longametraxe, *Soup to Nuts* en 1930, fixéronse famosos polas súas curtas, en total foron 190, de aproximadamente 16 minutos cada unha, que se estrearon no cine e logo pasaron pola televisión, contribuíndo ao mantemento da súa popularidade en moitos países do mundo.

## Véxase tamén
InfoVía

**InfoVía** foi unha rede informática paralela a Internet creada por Telefónica en 1995 e desenvolvida baixo o protocolo TCP/IP, de forma que se podía acceder a Internet a través dela. Debido ao seu alto custo e baixa calidade do servizo, a finais de 1998 desaparecería deixando paso a InfoVía Plus.

## Véxase tamén 
### Ligazóns externas 
* Presentación de InfoVía
Boqueixón, San Vicente de Fervenzas, Aranga

**Boqueixón** é un lugar da parroquia de San Vicente de Fervenzas no concello coruñés de Aranga na comarca de Betanzos. Tiña 2 habitantes no ano 2009 segundo datos do Instituto Nacional de Estadística, dos cales 1 era home e 1 era muller.

## Lugares e parroquias 
### Lugares de San Vicente de Fervenzas 
### Parroquias de Aranga
Juniperus navicularis

[miniatura|200px|dereita|Juniperus navicularis en Melides ([Grândola, Portugal).]]
***Juniperus navicularis*** Gand. é unha planta arbustiva do xénero dos xenebreiros, encadrada na familia Cupressaceae. Vive exclusivamente en areais costeiros portugueses.

## Descrición 
É un arbusto dioico de ata 2 metros de altura. As follas son aciculares, e de 4 a 12&nbsp;mm de longo e arredor de 1&nbsp;mm de largo, co ápice redondeado e cun mucrón . As follas xúntanse na base en verticilos de tres, xeralmente. Teñen un nervio central verde moi marcado e, ás beiras, aparecen dúas bandas estomáticas de cor abrancazada na cara.

Os conos, denominados gálbulos, son moi pequenos e teñen aspecto de baga. Aparecen de xeito axilar. A súa cor varía dende os estadios xuvenís onde vai do amarelo ó vermello, ós estadios adultos onde a cor é castaña.

## Notas
H.

"**H.**" é un sinxelo da banda estadounidense de metal progresivo Tool, editado como segundo sinxelo do seu álbum *Ænima* en marzo de 1997. Acadou o número na lista estadounidense *Mainstream Rock Tracks*.
O seu título mentres traballaban nela era "Half Empty".
Boqueixón (homónimos)

Como topónimo **Boqueixón** pode referirse a:

;En Galiza
***Boqueixón** concello da comarca de Santiago;
****Boqueixón**, parroquia de dito concello;
***Boqueixón**, lugar da parroquia de San Vicente de Fervenzas, no concello de Aranga.

## Véxase tamén
### Outros artigos
Stinkfist

"**Stinkfist**" é un sinxelo da banda estadounidense de metal progresivo Tool, editado como primeiro sinxelo do seu segundo álbum, *Ænima*. Debido ao seu nome, o tema tiña as súas letras alteradas e o seu título cambiado para os programas de radio e televisión, sendo chamada sinxelamente "Track #1", xa que aparece como primeiro tema no álbum.
Universidade de Copenhague

A **Universidade de Copenhague** (en ) é a meirande e máis antiga universidade e instituto de investigación de Dinamarca. Fundada en 1479, é a segunda universidade máis antiga de Escandinavia despois da Universidade de Uppsala, en Suecia.

A Universidade de Copenhague consta de seis facultades e catro campus, todos situados en Copenhague. En total ten 36 departamentos e 122 centros de investigación, así como varios museos e xardíns botánicos dentro e fóra da capital danesa. A Universidade posúe tamén varias estacións de investigacións en Dinamarca, incluídas dúas en Groenlandia. Ademais, a Facultade de Ciencias Médicas e da Saúde e os hospitais públicos da rexión Capital e de Selandia constitúen o Hospital Universitario de Copenhague.

A data de outubro de 2022, 10 premios Nobel e 1 premio Turing estiveron asociados coa Universidade como estudantado ou profesorado. Entre os seus egresados hai un presidente da Asemblea Xeral das Nacións Unidas e 24 primeiros ministros do país.

## Historia e características 
miniatura|dereita|A facultade de Humanidades.
Foi fundada en 1479, e en 2010 contaba con arredor de 37.000 estudantes, a maioría mulleres (o 59%), e con máis de 7.000 empregados. A Universidade conta con diversos campus distribuídas na cidade de Copenhaguen e na área metropolitana (Stor København). Os máis dos cursos son impartidos en lingua dinamarquesa, malia que tamén existe oferta en inglés, e máis reducida en alemán. A Universidade ten case 3.000 estudantes estranxeiros, metade dos cales proveñen doutros países nórdicos.

## Notas 
## Véxase tamén 
### Ligazóns externas 
* Páxina da Københavns Universitet
Tokusatsu

miniatura|Preparando a filmación de *Godzilla* (1954)
**Tokusatsu** (*特撮*) é a palabra xaponesa para denominar os efectos especiais e que fóra do Xapón identifica os filmes e series xaponesas que fan un considerable uso dos efectos especiais como filmes ou series de imaxe real tales como os de superheroes, como son as series de Metal Hero; kaijus como Godzilla; as de mecha, como Giant Robot ou aquelas producións que combinan dous ou máis destes xéneros, como Ultraman ou Super Sentai. En xeral abrangue temas que teñen que ver coa ficción científica, fantasía e terror. Constitúe unha das formas de entretemento máis populares do Xapón, pero fóra de Asia apenas teñen éxito uns poucos filmes e series, aínda que si conta cun importante número de afeccionados en todo o mundo.
## Etimoloxía e orixe
A orixe da palabra é unha contracción da expresión *tokushu satsuei* (*特殊撮影*), literalmente *fotografía especial*, aínda que a palabra é recente a orixe do tokusatsu hai que buscala no kabuki coas súas escenas de acción e loita e no bunraku, coa súa utilización dos monicreques
Ænema

"**Ænema**" é un sinxelo da banda estadounidense de metal progresivo Tool, o terceiro editado do seu segundo álbum, *Ænima*. Adam Jones realizou o vídeo para o tema usando a técnica *stop motion*. A canción acadou o número 25 na lista estadounidense *Mainstream Rock Tracks* en agosto de 1997.

Na canción úsase bastante a técnica da *hemiola*, onde un patrón rítmico de dous compases ternarios son articulados coma se houbese tres compases binarios. Por exemplo, na primeira parte, o ritmo é un 12/8, mentres que cara a metade da canción o ritmo pode percibirse como un 3/4.
Fongarandón, San Vicente de Fervenzas, Aranga

**Fongarandón** é un lugar da parroquia de San Vicente de Fervenzas no concello coruñés de Aranga na comarca de Betanzos. Segundo o Instituto Galego de Estatística, en 2025 tiña 1 habitante (1 muller), aínda que o lugar estivo deshabitado entre 2005 e 2024.

## Notas 
## Lugares e parroquias
### Lugares de San Vicente de Fervenzas
### Parroquias de Aranga
Forty Six & 2

"**Forty Six & 2**" é un sinxelo da banda estadounidense de metal progresivo Tool, editada como cuarto sinxelo do seu segundo álbum *Ænima* en 1997. A interpretación de Justin Chancellor no tema foi nomeada a 39 mellor interpretación de baixo pola páxina nutsie.com no ano 2009.

O sinxelo promocional foi a única edición que Tool realizou a través do selo Freeworld Entertainment, unha discográfica de vida moi curta. Volcano Entertainment, a nova dona de Zoo Entertainment, o selo da banda ata 1996, disolvéraa. O ano seguinte, Volcano foi brevemente bautizada como Freeworld Entertainment ata que Zomba mercou a compañía en 1998 e volveo poñerlle o nome anterior.

A canción apareceu no trailer do filme *Captain America: The First Avenger*, estreada en xullo do ano 2011.
A Fonte Vella, San Vicente de Fervenzas, Aranga

**A Fonte Vella** é un lugar da parroquia de San Vicente de Fervenzas no concello coruñés de Aranga na comarca de Betanzos. Tiña 7 habitantes no ano 2009 segundo datos do Instituto Nacional de Estadística, dos cales 2 eran homes e 5 eran mulleres.

## Lugares e parroquias 
### Lugares de San Vicente de Fervenzas 
### Parroquias de Aranga
A Igrexa, San Vicente de Fervenzas, Aranga

**A Igrexa** é un lugar da parroquia de San Vicente de Fervenzas no concello coruñés de Aranga na comarca de Betanzos. Segundo o Instituto Nacional de Estadística en 2009 tiña oito habitantes (tres homes e cinco mulleres).

## Toponimia 
O topónimo **A Igrexa** (do latín , o lugar da igrexa) débese á presenza no lugar da igrexa de San Vicente de Fervenzas.

## Lugares e parroquias 
### Lugares de San Vicente de Fervenzas 
### Parroquias de Aranga 
## Notas
Carballo, Verea, Verea

**Carballo** é un lugar da parroquia de Verea, no concello ourensán de Verea, na comarca da Terra de Celanova. Segundo o IGE, en 2023 tiña 91 habitantes (46 homes e 45 mulleres).

## Lugares e parroquias 
### Lugares de Verea 
### Parroquias de Verea 
## Notas 
## Véxase tamén 
### Outros artigos 
* Lugares de Verea
OU-540

A **OU-540** (na provincia de Ourense), é unha estrada da Rede Primaria Básica da Xunta de Galicia que une as localidades de Ourense e A Madalena (Lobios); atravesa os concellos de Ourense, Barbadás, San Cibrao das Viñas, A Merca, Cartelle, Celanova, Verea, Bande, Lobeira, Muíños, Lobios e Entrimo. Ten unha lonxitude de 67,81 quilómetros e iníciase nun cruzamento coa N-525 no sur de Ourense e finaliza nun cruzamento coa estrada portuguesa N 203 na Madalena (Lobios) coa fronteira portuguesa de Lindoso do concello de Ponte da Barca (Portugal).

## Galería de imaxes 

Ficheiro:Tourists Aceredo draught.jpg|Coches na OU-540 preto de Aceredo (Lobios)
Ficheiro:Fronteira da Madalena.jpg|Fronteira da Madalena (Lobios)
Ficheiro:Casal de Bispo, Domés, Ourense 03.JPG|Casal de Bispo en Domés (Verea)
Ficheiro:Laioso, Verea, Ourense 01.JPG|Laioso (Verea)

## Notas
Espantallo e a señora King

***Espantallo e a señora King*** é unha serie de televisión estadounidense creada por Brad Buckner e Eugenie Ross-Leming que emitiu a CBS entre 1983 e 1987. En Galicia emitiuna a TVG.

## Sinopse 
A serie protagonízana Kate Jackson e Bruce Boxleitner como a ama de casa divorciada e nai de dous fillos Amanda King e o axente secreto de alto nivel do goberno Lee Stetson que comezan unha estraña asociación resolvendo casos de espionaxe soviética e intrigas internacionais, e un eventual romance, ao se topar nunha estación de tren.
Jeff "Swampy" Marsh

**Jeff "Swampy" Marsh**, nado o 9 de decembro de 1960 en Santa Monica (California), é un director de televisión, produtor, realizador de storyboards e actor de voz estadounidense relacionado con varias series de animación.

## Traxectoria 
Comezou no mundo da animación traballando realizando fondos de animación na serie *The Simpsons*. Entre 1993 e 1996 foi escritor e director na serie *A vida moderna de Rocko*, onde coincidiu con Dan Povenmire, con quen xa traballara nos Simpsons, e xuntos concibiron nesa época a serie *Phineas and Ferb* que presentaron a varias cadeas que a rexeitaron. En 1996 estableceuse en Londres, traballou en varias series de animación como *O carteiro Pat* e *Bounty Hamster*. En 2005 Dan Poverine presentou *Phineas and Ferb* á Disney que pediu a reallización dun episodio piloto de 11 minutos, logo despois de contactar con Marsh este volve aos Estados Unidos para a realización do episodio, tras velo danlle o plácet para realizaren 26 episodios, emitíndose finalmente o piloto o 17 de agosto de 2007 que viron 10.8 millóns de espectadores en Disney Channel, a serie emítese regularmente a partir do 1 de xaneiro de 2008, Swampy ademais de produtor executivo dálle voz ao personaxe do Major Francis Monogram.

## Notas 
## Véxase tamén 
### Ligazóns externas 
*
Carole Boyd

**Carole Boyd**, nada en 1947, é unha actriz británica, que traballou no teatro, televisión, radio e na gravación de audiolibro.

## Traxectoria 
Estudou na Birmingham School of Speech and Drama, onde gañou o principal premio nacional para actores de voces e premio Carleton Hobbs. Como actriz de televisión apareceu nas series *Hetty Wainthrop Investigates, Virtual Murder*, *Bodger and Badger*, como actriz de voz púxolle a voz a todos os caracteres femininos do *carteiro Pat* desde 1991. En 2006 interpretou a Esther Hartlieb no filme *The Thief Lord*. Na radio aparece regularmente en radiodramas da BBC, foi Shirley Edwards durante catro anos en *Waggoner’s Walk* e desde 1986 dálle voz a Lynda Snell no famoso radio drama *The Archers* que radia BBC Radio 4. Ademais gravou arredor de 300 audiolibros.
## Notas
Tatsumi Kumashiro

**Tatsumi Kumashiro** ou 神代 辰巳, nado o 24 de abril de 1927 e finado o 24 de febreiro de 1995, foi un cineasta xaponés de cinema porno ben coñecido polos seus filmes do subxénero *Roman Porno*, premiados en numerosas ocasións, e unanimemente ben recibidos pola crítica, tal que *Ichijo Sayuri: Wet Desire* (1972) ou *The Woman with Red Hair / Akai Kami No Onna*) (1979).

## Véxase tamén 
### Ligazóns externas 
* *Special Report: Tatsumi Kumashiro in New York*
Pinku eiga

O **pinku eiga** ou **pink film** é un xénero cinematográfico xaponés de contido erótico ou porno softcore nado contra finais da década de 1970 e producido aínda hoxe. Caracterízase polo baixo custo das producións así como polo brevísimo tempo de realización, por volta dunha semana.

## Véxase tamén 
### Ligazóns externas 
*Escolma de pósters de pink film
Valery Leontiev

**Valery Yakovlevich Leontiev**, nado en Ust-Usa, República dos Komis (Rusia) o 19 de marzo de 1949, daquela Unión Soviética, é un cantante pop ruso. É coñecido como un dos artistas máis destacados da música rusa. Ao longo da súa carreira de moitas décadas, xa gravou máis de 30 álbums, moitas das cales vendeu en millóns de copias

## Véxase tamén 
### Ligazóns externas 
* Páxina oficial de Valery Leontiev
Notícia de torto

A **Notícia de torto** é un manuscrito en pergamiño medieval datado en 1215 ou 1216, considerado o segundo documento máis antigo en lingua galego-portuguesa, posterior á Notícia de Fiadores. Tal título, porén, é rexeitado por algúns autores coma Ramón Lorenzo que o considera "un híbrido latino-galego-portugués", mentres que outros nin sequera o consideran un documento.

O título é unha referencia á súa primeira liña (*De noticia de torto que feceru(m) a Laure(n)cius Ferna(n)diz*).

Nel, Lourenço Fernandes da Cunha fai un minucioso relatorio das malfeitorías feitas polos fillos de Gonzalo Ramires. O pergamiño, de 313 por 170 milímetros, escrito por ambas caras, foi atopado no mosteiro feminino de Vairão, e consérvase no Arquivo Nacional Torre do Tombo de Lisboa. Probabelmente este escrito sexa unha tradución doutro en lingua latina, característica empregada adoito nos documentos medievais.

## Notas